পরিকল্পনাতে অবশ্যই কখন কোন অবস্থায় কি করতে হবে তা লিখিতভাবে বর্ণনা করতে হবে। এতে ট্রেড এর মাত্রা কেমন হবে, কিভাবে ট্রেড করবেন, কখন করবেন বা করবেন না, কত সময়ের জন্য করবেন, ঝুঁকি ও মুনাফার ব্যবস্থাপনা কেমন হবে এবং আপনার লক্ষ্য কি তা সব উল্লেখ থাকবে। আপনার উচিৎ কোন বাজার পরিস্থিতিতে এবং কোন পর্যায়গুলোতে ট্রেড করবেন তার চিত্রগুলো টুকে রাখা। ফলে আপনি সবসময় খেয়াল রাখতে পারবেন যে আপনার ট্রেড এর উপযোগী অবস্থা এসেছে কিনা। আপনার এই লিখিত দিকনির্দেশনা ও বাজারের আদর্শ রেখাচিত্র আপনাকে আপনার উদ্দেশ্য ও করনীয় জিনিসগুলো আপনার মাথায় ভালভাবে ঢুকিয়ে দিবে যা আপনার আত্মবিশ্বাস ও সাফল্য ত্বরান্বিত করবে।